# Проект 6 - Фактура

#### Задание:

Да се изработи фактура за услуги или продуктите, предложени от фирмата

#### Изисквания:

1. Фактурата да изглежда визуално като предоставеният пример (като текст, рамки, фон и форматиране на съдържанието на клетките)
2. Съдържанието във всички клетки да е добре видимо и да е показано изцяло
3. Фактурата да позволява попълване от компютър на данните във всички полета, при което производните полета да се изчисляват автоматично
4. Фактурата да е в два екземпляра - оригинал и копие, разположени целите на една страница, едни под други
5. Между оригинала и копието трябва да има тънка пунктирана линия
6. При попълване в оригинала в копието трябва автоматично да се попълват същите стойности
7. Попълването трябва да е възможно само за клетките от оригинала, които съдържат данни и да е забранено за останалите
8. Ако не са попълнени стойности в оригинала, в копието и в изчислимите полета не трябва да се извежда нищо
9. За дата на издаване и дата на плащане да се попълва автоматично текущата дата
10. При въвеждане на отрицателна стойност за единична цена или количество, тя трябва да се оцвети в червено
11. Ако няма въведена стойност за полето "Данъчна основа" или "Сума за плащане", те трябва да се извеждат с червен фон
12. Номер на фактура трябва да позволява въвеждане само на цяло число между 1 и 10000
13. В клетката "Вид плащане" да позволява избиране само между следните стойности, показани в падащ списък: В брой; По банков път; Прихващане
14. В клетката "Дата на дан. събитие" да позволява само следните стойности: Дата на дан. събитие:;Дата на плащане:
15. Когато се избере някоя от клетките с фиксирани стойности, избирани от падащ списък, да излезе подсказващо съобщение: "Изберете една от стойностите в падащия списък"
16. Ако все пак бъде въведена друга стойност, да излезе съобщение за грешка с текст: "Можете да въвеждате само от стойностите в падащия списък"
17. Фактурата да се предаде като бланка - така създадена, че да позволява лесно създаване на  нови фактури, като при това хем да позволява оригиналната фактура да се променя лесно, хем да е сигурно, че някой няма да повреди бланката, като нанесе конкретни детайли в нея.
18. На нейна база да се създаде една примерна издадена фактура с продукти от ценовата листа, правена във четвърти проект. За доставчик да са попълнени данните на вашата фирма, а получател нека да е реална фирма, на която сте взели данните от Интернет. Проектът трябва да съдържа отпечатан като PDF такава фактура.