# Проект 7 - Отчет на продажбите

#### Задание:

Да се изработи отчет на направените продажби от фирмата и генерираните печалби за услуги или продуктите, предложени от фирмата

#### Изисквания:

1. Отчетът да е подобен (като колони и форматиране на данните) на този в примера.
2. Да не е подробно
   * да има страница "**Продукти**" със следните колони:
   * колона **№** с поредния номер на продукта. Номерът трябва да е дясно подравнен и да се попълва с провлачване
   * колона **Продукт** за продадения продукт; трябва да е ляво подравнен
   * колонка **Цена**, дясно подравнена, показваща цената на продукта като число с 2 знака след десетичната точка.
   * колонка **Печалба лв.**, дясно подравнена, число с 2 знака след десетичната точка, която трябва да показва каква сума е печалбата от този продукт
   * колонка **Печалба %**, дясно подравнена, процент с 3 знака след десетичната точка, която трябва да показва колко процента е печалбата от този продукт
   * колона **Количество** и **Общо печалба** за количеството продаден продукти и генерираната печалба за тях. Трябва да се попълва автоматично на базата на въведеното в страница "**Продажби**"
   * Трябва да има попълнени **поне 5 продукта**
   * Отдолу да има **ред с обобщение** със: средна цена и средна печалба на продукт, минимално и максимално количество и общо печалби.
3. Да има страница "**Клиенти**" със следните колони:
   * колона **№** с поредния номер на клиента. Номерът трябва да се попълва автоматично ако в следващата колонка се запише стойност. Трябва да се извежда с 3 цифри, с водещи нули – например 001
   * колона **Име** за клиента; трябва да е ляво подравнен
   * колона **Отстъпка** за процентът на отстъпката, която се предлага за този клиент. Трябва да е процент с 1 знак след десетичната точка. Колкото по-голяма е отстъпката, толкова по-тъмно червен трябва да е фона.
   * колонки **Общо** **Продажби** и **Общо печалба** за сумата на всички продаден продукти за този клиент и общо генерираната печалба за тях. Трябва да се попълва автоматично на базата на въведеното в страница "**Продажби**"; колкото по-големи са числата, толкова по-тъмно зелен трябва да е фона.
   * Трябва да има попълнени **поне 5 клиента**
   * да има ред за **Други клиенти** с отстъпката, която се предлага за тях
   * Отдолу да има **ред с обобщение** със: общо брой клиенти, средна отстъпка
4. Да има страница "**Продажби**" със следните колони:
   * колона **№** с поредния номер на продажбата. Номерът трябва да се попълва автоматично ако в някоя от следващите две колони се запише стойност
   * колона **Дата** за датата на продажбата, да е във формат: 8 май 2019
   * колона **Продукт** за продадения продукт; трябва да позволява избиране на продукта от списъка с всички продукти на фирмата и да не позволява друго; трябва да има подсказка; ако се въведе друго, да излиза съобщение за грешка
   * колона **Количество** за количеството продаден продукт. Трябва да позволява само числа и да извежда текста червен ако числото е 0 или отрицателно
   * колонка **Цена** и **Печалба лв.**, която трябва да се попълва автоматично, когато се въведе продукта и количеството
   * колона **Клиент** за клиента, на когото е продаден продукт; трябва да позволява избиране на продукта от списъка с всички клиенти на фирмата;
   * колонка **Отстъпка %.** (процент с 1 знак след десетичната точка) която трябва да се попълва автоматично, когато се въведе клиента и да показва неговата отстъпка
   * колонка **Общо** **Отстъпка лв.**, която трябва да се попълва автоматично, когато се въведе клиента, продукта и количеството и да показва каква е общата сума за отстъпка за този клиент. Да свети в червено ако се окаже, че отстъпката е повече от печалбата!
   * колонка **Общо** **цена без отстъпка, Общо цена с отстъпка** и **Реална печалба лв.**, която трябва да се попълва автоматично, когато се въведе клиента, продукта и количеството му и се извади отстъпката (за последните две колони)
5. Да има Гугъл формуляр "**Продажби**", в който да се регистрират продажбите. Да съдържа следните полета:
   * **Дата** за датата на продажбата
   * **Продукт** за продадения продукт; трябва да позволява избиране на продукта от списъка с всички продукти на фирмата и да не позволява друго
   * **Количество** за количеството продаден продукт. Трябва да позволява само числа от 1 до 10
   * **Клиент** за клиента, на когото е продаден продукт; трябва да позволява избиране на продукта от списъка с всички клиенти на фирмата, но да позволява и други стойности;
   * Данните от формуляра **да се записват в Гугъл таблица** и да могат да се поставят в таблицата от точка 3
   * Да има попълнени данни за **поне 40 продажби** – всеки от групата да попълни по 5 продажби на всеки друг
6. Да има страница "**Статистика**" със следните таблици:
   * **„Най-продавани продукти“** – с първите 3 продукта по продадено количество
   * „**Най-печеливши продукти**“ – с първите 3 продукта по най-голяма обща печалба
   * „**Най-редовни клиенти**“ – с първите 3 клиента, с най-голям брой продажби
   * „**Продажби по месеци**“ – със сумата от продажбите, групирана по месеци
7. Да има страница „**Диаграми**: със следните диаграми
   * **Колонна диаграма** с всички клиенти на фирмата и общата печалба от всеки от тях
   * **Кръгова диаграма** с всички продукти на фирмата и общите продажби и печалба от всеки от тях
   * **Линейна диаграма** за количества, общата цена с отстъпка и реалната печалба по месеци
8. Отчетът да изглежда **приятен за окото** и **добре оформен**
9. Предайте отчета като **XLSX** файл и като **PDF**