# Проект 8 - Офис в облаците

#### Задание:

В контекста на текущата ситуация от повишена необходимост от мобилност и възможност за работа от разстояние, на вашата фирма се налага да направи “офис в облака” - две страници, достъпни онлайн, които да послужат за:

* **представяне на фирмата пред нейните клиенти** (настоящи и бъдещи) - място, където може да се види името и логото на фирмата, кратко представяне на дейността ѝ, ценова листа на предлаганите продукти и начини за връзка
* **офис за отдалечена работа на нейните служители** - място, от където те могат да провеждат отдалечено и от вкъщи обичайните си дейности

#### Изисквания:

1. Страницата за представяне на фирмата трябва да е достъпна **само за преглед** (тоест без възможност за редакция) **за всеки, който има нейния URL адрес**. Тя трябва да съдържа:
   * **Данни за фирмата** - името ѝ, кратко описание на дейността ѝ и вашето творческо име като човек за връзка с тази фирма (от заданието “Представяне на вашата фирма”)
   * **Логото** на вашата фирма (от заданието “Лого на фирмата”)
   * **Анкета-проучване** за продуктите, които предлагате (от заданието “Анкета-проучване за вашия продукт”)
   * **Презентация**, представяща фирмата, във вид, в който би била удобна за разглеждане от клиентите ви (от заданието “Презентация за фирмата и продукта”)
   * **Визитката** на фирмата ви във формат за изтегляне и преглед от клиентите (а не за печат!), и като QR код и vCard файл (от заданието “Фирмена или лична визитка”)
   * **Ценовата листа** на продуктите ви - във вид, удобен за изтегляне от клиентите, а не във формат за редакция (от заданието “Ценова листа на фирмата”)
   * Всичко това трябва да е подредено максимално прегледно и красиво и да е максимално разбираемо и лесно за ориентиране - все пак това е лицето на вашата фирма пред света.
2. Страницата за отдалечена работа на служителите във фирмата трябва да е **достъпна онлайн** само за **преглед и коментиране** и то не за всеки, който има нейния URL адрес, а само за определени хора, един от които трябва да съм и аз. :-) Тя трябва да съдържа:
   * **Името и логото** на фирмата, в хедъра, както и вашето творческо име
   * **Кратък линк** към страницата за представяне на фирмата пред нейните клиенти
   * Лесен за копиране **линк към анкета-проучване** за продуктите, които предлагате. Той трябва да е достъпен за редакция и от мен, вашият преподавател.
   * **Презентацията**, представяща фирмата, във формат, удобен за презентиране и редакция
   * **Визитката** на фирмата ви във формат за отпечатване (но също и като линк и във формат, удобен за пращане към клиентите) и като QR код и vCard файл
   * **Ценовата листа** на продуктите ви - във вид, удобен за редакция онлайн и за изтегляне
   * **Оферта за предлаганите продукти** - като празна бланка (удобна за редактиране онлайн и за изтегляне), като списък на клиентите и генерирани за тях оферти (във вид, удобен за редакция на компютър) - от заданието “Оферта за предлаганите продукти и услуги”
   * **Фактура за продажба** - като празна бланка (удобна за редактиране онлайн и за изтегляне) - от заданието “Фактура за осъществена продажба”
   * **Отчет за продажбите** - удобен за преглед за редактиране онлайн (доколкото е възможно) и за изтегляне - от заданието “Отчет на продажбите”
   * **Формуляр за извършване на продажби** - да позволява да се въведе дата, клиент, продукт и количество и резултата да се запише в онлайн таблица
3. Всичко това трябва да е подредено максимално прегледно и удобно за работа - на един лист във формат Пейзаж, в поне две колони, организирано по ваше усмотрение