# Допълнителна подготовка: Полета, свойства, методи и конструктори

## Пътувания с коли

Задачата ви е да напишете програма, която пази информация за автомобили, за това колко гориво имат и поддържа методи за движение на колите. Дефинирайте клас **Car** с информация за **модела, количеството гориво, разхода на гориво за 1 км.** и **пропътуваното разстояние**. Моделът на автомобилите е **уникален** - няма да има две коли с един и същи модел.

На първия ред на входните данни ще получите число **N** – броят на автомобилите, които ще следите. На всеки от следващите **N** реда ще има информация за по една кола в следния формат “<**Модел> <КоличествоГориво> <РазходНаГоривоЗа1км>**”. Всички **коли започват с пропътувани 0 км**.

След тези **N** реда, до достигане на команда “**End**”, ще получавате команди във следния формат “**Drive <МоделКола> <бройКм>**”. Реализирайте в класа **Car** метод, изчисляващ дали колата може да измине това разстояние или не. Ако да, **горивото на колата** трябва да бъде **намалено** с количеството на горивото, използвано за пътуването, а **изминатите от нея километри** трябва да бъдат **увеличени** с пропътуваните километри. Ако няма да може да го пропътува, колата не трябва да се движи (т.е. количеството на горивото и пропътуваните от нея километри трябва да останат същите), а на конзолата да се отпечата “**Insufficient fuel for the drive**”. След достигане на команда “**End**” трябва да се отпечата **всяка кола** и нейното **текущо количество гориво,** както и **пропътуваните километри във формата** ““**Модел> <КоличествоГориво> <пропътуваниКм>**”, където количеството гориво трябва да е отпечатано с **две цифри** след десетичния знак.

### Примери

|  |  |
| --- | --- |
| **Вход** | **Изход** |
| 2  AudiA4 23 0.3  BMW-M2 45 0.42  Drive BMW-M2 56  Drive AudiA4 5  Drive AudiA4 13  End | AudiA4 17.60 18  BMW-M2 21.48 56 |
| 3  AudiA4 18 0.34  BMW-M2 33 0.41  Ferrari-488Spider 50 0.47  Drive Ferrari-488Spider 97  Drive Ferrari-488Spider 35  Drive AudiA4 85  Drive AudiA4 50  End | Insufficient fuel for the drive  Insufficient fuel for the drive  AudiA4 1.00 50  BMW-M2 33.00 0  Ferrari-488Spider 4.41 97 |

## Застъпване на правоъгълници

Създайте клас **Rectangle**. Той трябва да съдържа полета **ID, широчина, височина** и **координатите на неговия горен ляв ъгъл** (**по хоризонтала и по вертикала**). Създайте **метод**,който **получава като параметър друг обект Rectangle**, проверява дали двата правоъгълника се **застъпват** и **връща true или false**.

На първия ред ще получите **броя правоъгълници** – **N** и броя **проверки за застъпване** – **M**. На следващите **N** ще получавате правоъгълници с тяхното **ID, широчина, височина и координати**. На последните **M** реда ще са **двойки от ID-та** на правоъгълници. Отпечатате дали при всяка от тези двойки **има** **застъпване.**

Винаги ще получавате валидни данни. Няма нужда да проверявате дали правоъгълниците съществуват.

### Примери

|  |  |
| --- | --- |
| **Вход** | **Изход** |
| 2 1  Pesho 2 2 0 0  Gosho 2 2 0 0  Pesho Gosho | true |

## Продавач на коли

Дефинирайте два класа **Car** и **Engine.** Класът за колите **Car** има полета за **модел, двигател, тегло** и **цвят** (**model, engine, weight**, **color**). Всеки двигател (**Engine**) има характеристики модел, мощност, кубатура и КПД (**model**, **power, displacement**, **efficiency**). **Теглото** и **цвета** на колата и **кубатурата** и **КПД-то** на двигателя ѝ са **незадължителни** данни.

На първия ред ще получите число **N**, показващо колко реда с информации за двигатели ще получите, на всеки от следващите **N** реда ще има информация за по един **двигател** в следния формат “<**Model> <Power> <Displacement> <Efficiency>**”. След редовете с двигателите, на следващия ред ще получите число **M** – указващо броя на колите, които следват. На всеки от следващите **M** реда ще има информация за една **кола** в следния формат “<**Model> <Engine> <Weight> <Color>**”, където двигателят ще е **модел на съществуващ (описан вече) двигател**. Когато създавате обект за **кола**, трябва да пазите **указател към** **точния двигател**, вместо само модела на двигателя. Обърнете внимание на това, че незадължителните характеристики **може да липсват** от форматираните данни.

Вашата задача е да отпечатате всяка кола (в реда, в който сте ги получили) и информацията за нея във вида, посочен по-долу; ако някое от незадължителните полета не е посочено, отпечатайте “**n/a**” на негово място:

**<CarModel>:  
 <EngineModel>:  
 Power: <EnginePower>  
 Displacement: <EngineDisplacement>  
 Efficiency: <EngineEfficiency>  
 Weight: <CarWeight>  
 Color: <CarColor>**

### Бонус\*

Предефинирайте методите ToString(), така че да имате многократно използваем начин за извеждане на тези обекти.

### Примери

|  |  |
| --- | --- |
| **Вход** | **Изход** |
| 2  V8-101 220 50  V4-33 140 28 B  3  FordFocus V4-33 1300 Silver  FordMustang V8-101  VolkswagenGolf V4-33 Orange | FordFocus:  V4-33:  Power: 140  Displacement: 28  Efficiency: B  Weight: 1300  Color: Silver  FordMustang:  V8-101:  Power: 220  Displacement: 50  Efficiency: n/a  Weight: n/a  Color: n/a  VolkswagenGolf:  V4-33:  Power: 140  Displacement: 28  Efficiency: B  Weight: n/a  Color: Orange |
| 4  DSL-10 280 B  V7-55 200 35  DSL-13 305 55 A+  V7-54 190 30 D  4  FordMondeo DSL-13 Purple  VolkswagenPolo V7-54 1200 Yellow  VolkswagenPassat DSL-10 1375 Blue  FordFusion DSL-13 | FordMondeo:  DSL-13:  Power: 305  Displacement: 55  Efficiency: A+  Weight: n/a  Color: Purple  VolkswagenPolo:  V7-54:  Power: 190  Displacement: 30  Efficiency: D  Weight: 1200  Color: Yellow  VolkswagenPassat:  DSL-10:  Power: 280  Displacement: n/a  Efficiency: B  Weight: 1375  Color: Blue  FordFusion:  DSL-13:  Power: 305  Displacement: 55  Efficiency: A+  Weight: n/a  Color: n/a |

## Треньор на покемони

Вие искате да сте най-добрия треньор на покемони, по-добър от всеки друг, така че сте се заели да ловите покемони. Дефинирайте клас **Trainer** и клас **Pokemon**. Треньорът трябва да има **име**, **брой значки** и **колекция от покемони. Покемонът** има **име, елемент** и **здраве**, всички стойности са **задължителни**. Всеки треньор **започва с 0 значки**.

От конзолата ще получите неизвестно колко редове, след които ще следва команда “**Tournament**”. Всеки от тези редове ще носи информация за покемона и треньора, който го е хванал във формата “<**ИмеНаТреньор> <ИмеНаПокемон> <ЕлементНаПокемона> <ЗдравеНаПокемона>”** където **ИмеНаТреньор** е името на треньора, хванал покемона; имената са **уникални,** няма как да има двама треньори с еднакви имена. След получаване на команда “**Tournament**” неизвестен брой редове ще съдържат като команда един от трите елемента “**Fire**”, “**Water**”, “**Electricity**”, които продължават, докато се получи команда “**End**”. За всяка от тези команди трябва да проверите дали треньорът има поне един покемон с дадения елемент. Ако да, треньорът получава 1 значка, в противен случай всичките му покемони **губят 10 точки здраве**, а ако даден покемон падне до **0 или по-малко точки здраве той умира** и трябва да бъде изтрит от колекцията на треньора. След като бъде получена команда “**End**” трябва да отпечатите всички треньори, **сортирани според броя на значките, които имат, в намаляващ ред** (ако двама треньори имат еднакъв брой значки те трябва да са сортирани според реда на тяхното появяване във входните данни),във формата “<**ИмеНаТреньор> <Значки> <БройПокемони>**”.

### Примери

|  |  |
| --- | --- |
| **Вход** | **Изход** |
| Pesho Charizard Fire 100  Gosho Squirtle Water 38  Pesho Pikachu Electricity 10  Tournament  Fire  Electricity  End | Pesho 2 2  Gosho 0 1 |
| Stamat Blastoise Water 18  Nasko Pikachu Electricity 22  Jicata Kadabra Psychic 90  Tournament  Fire  Electricity  Fire  End | Nasko 1 1  Stamat 0 0  Jicata 0 1 |

## Google

Google винаги ви наблюдава, така че не би трябвало да сте изненадани, че те знаят всичко за вас (дори и за вашата покемон колекция). И понеже вие сте наистина добри в писането на класове от Google са ви помолили да напишете клас, който съдържа цялата информация, която те искат да събират за хората.

От конзолата ще получите неясно колко редове, завършващи накрая с команда “**End**”. На всеки от тези редове ще е информацията за един човек в един от следните формати:

* “**<Име> company <имеНаФирма> <отдел> <заплата>**”
* “**<Име> pokemon <имеНаПокемон> <типНаПокемона>”**
* “**<Име> parents <имеНаРодител> <рожденДенНаРодителя>**”
* “**<Име> children <имеНаДете> <рожденДенНаДете>**”
* “**<Име> car <моделНаКолата> <скоростНаКолата>**”

Вие трябва да структурирате цялата информация за всеки човек в клас с вложени класове. Имената на хората са **уникални** - няма двама души с еднакви имена, човек може да има **само 1 фирма** и **кола**, но има **множество родители, деца** и **покемони**. След като се получи команда “**End**” на следващия ред ще получите едно име и трябва да отпечатите цялата информация за този човек. Имайте в предвид, че информацията може да се промени във входните данни, например ако се получат множество редове, които указват фирмата на човека, само **последния** е този, който трябва да бъде запомнен. Заплатата трябва да бъде изведена с **два знака** след десетичния разделител.

### Примери

|  |  |
| --- | --- |
| **Вход** | **Изход** |
| PeshoPeshev company PeshInc Management 1000.00  TonchoTonchev car Trabant 30  PeshoPeshev pokemon Pikachu Electricity  PeshoPeshev parents PoshoPeshev 22/02/1920  TonchoTonchev pokemon Electrode Electricity  End  TonchoTonchev | TonchoTonchev  Company:  Car:  Trabant 30  Pokemon:  Electrode Electricity  Parents:  Children: |
| JelioJelev pokemon Onyx Rock  JelioJelev parents JeleJelev 13/03/1933  GoshoGoshev pokemon Moltres Fire  JelioJelev company JeleInc Jelior 777.77  JelioJelev children PudingJelev 01/01/2001  StamatStamatov pokemon Blastoise Water  JelioJelev car AudiA4 180  JelioJelev pokemon Charizard Fire  End  JelioJelev | JelioJelev  Company:  JeleInc Jelior 777.77  Car:  AudiA4 180  Pokemon:  Onyx Rock  Charizard Fire  Parents:  JeleJelev 13/03/1933  Children:  PudingJelev 01/01/2001 |

### Бонус\*

Предефинирайте метода ToString() в дефинираните класове, за да стандартизирате извеждането на обектите.

## Родословно дърво

Решили сте да направите родословно дърво, така че сте поразпитали баба си за фамилията. За съжаление тя помни само откъслечна информация за предците ви, затова на вас се пада честта да обобщите информацията и да построите родословното дърво.

На първия ред на входните данни ще получите или име, или дата на раждане във формати “<**Име> <Фамилия>”** или **“ден/месец/година**”. Вашата задача ще бъде да откриете информацията за човека в родословното дърво. На следващите редове до команда “**End**” ще получавате информация за вашите предци, която ще ви е нужна за построяване на фамилното дърво.

Информацията ще бъде в един от следните формати:

* “**Име Фамилия - Име Фамилия**”
* “**Име Фамилия - ден/месец/година**”
* “**ден/месец/година - Име Фамилия**”
* “**ден/месец/година - ден/месец/година**”
* “**Име Фамилия ден/месец/година**”

Първите 4 формата разкриват семейна връзка – **лицето отляво е родител на лицето отдясно** (както виждате, не е задължително форматът да съдържа имена, например 4-тия формат означава, че лицето, родено на датата отляво е родител на лицето, родено на датата отдясно). Последният формат свързва друг тип информация - например **лицето с това и това име е родено на тази и тази дата**. **Имената** и **рожденните дати** са **уникални** – няма да има двама души със съвпадащо име или рожденна дата, **винаги** ще има достатъчно данни за да се състави родословното дърво (имената и рожденните дати на всички хора са известни и всеки от тях ще има поне една връзка с някой друг от родословното дърво).

След получаването на команда “**End**” трябва да отпечатите цялата информация за лицето, чието име или рожденна дата сте получили на първия ред – неговото **име, рожден ден, родители и деца** (проверете примерите за изисквания формат). Хората в списъка на родителите и децата трябва да бъдат подредени според тяхното първо появяване във входните данни (без значение дали са били подадени като рожденна дата или като име - например в първата серия примерни данни Стамат е преди Пенка, защото той е споменат пръв на втория ред, докато тя се появява за пръв път на третия).

### Примери

|  |  |
| --- | --- |
| **Вход** | **Изход** |
| Pesho Peshev  11/11/1951 - 23/5/1980  Penka Pesheva - 23/5/1980  Penka Pesheva 9/2/1953  Pesho Peshev - Gancho Peshev  Gancho Peshev 1/1/2005  Stamat Peshev 11/11/1951  Pesho Peshev 23/5/1980  End | Pesho Peshev 23/5/1980  Parents:  Stamat Peshev 11/11/1951  Penka Pesheva 9/2/1953  Children:  Gancho Peshev 1/1/2005 |
| 13/12/1993  25/3/1934 - 4/4/1961  Poncho Tonchev 25/3/1934  4/4/1961 - Moncho Tonchev  Toncho Tonchev - Lomcho Tonchev  Moncho Tonchev 13/12/1993  Lomcho Tonchev 7/7/1995  Toncho Tonchev 4/4/1961  End | Moncho Tonchev 13/12/1993  Parents:  Toncho Tonchev 4/4/1961  Children: |